open-index/open-wikipedia-markdown huggingface dataset:
Kalliojärvi (Kontiolahti)

**Kalliojärvi** on pitkänkapea, mäkisen metsämaan reunustama järvi Kontiolahdella Pohjois-Karjalassa. Höytiäisen itäpuolella sijaitsevan Kalliojärven pinta-ala on 29,2 hehtaaria. Etäisyys Joensuusta on 30 kilometriä pohjoiskoilliseen.

## Maantiede
Kalliojärven ulottuvuus kaakosta luoteeseen on noin 2,6 kilometriä. Suurin ulottuvuus lounaasta koilliseen on kautta altaan alle 200 metriä. Noin neljäsosa Kalliojärvestä on vähintään kymmenen metriä syvä. Syviä alueita on useita, joten ne eivät muodosta yhtenäistä vyöhykettä. Syvin kohta on noin kuusitoista metriä ja se sijaitsee järven eteläosassa.

Kalliojärvi on saareton. Sen tulouoma virtaa kaakosta. Järveä ympäröivien soiden halki virtaa niin ikään useita tulouomia. Kalliojärven luusua sijaitsee luoteessa, josta alkaa Höytiäiseen (87,3 metriä meren pinnan yläpuolella) virtaava Kalliojoki. Lyhimmillään Kalliojärven ja Höytiäisen välinen etäisyys on alle neljä kilometriä. Valtatie 6 hipaisee Kalliojärven luoteiskolkkaa.

Kalliojärven vesitilavuus on 1&nbsp;953&nbsp;000 kuutiometriä.

Kalliojärvi (04.875.1.001) kuuluu Kalliojoen valuma-alueeseen (04.875), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Kalliojärvi on laajin ja vesitilavuudeltaan suurin Kalliojoen valuma-alueen kuudesta vähintään hehtaarin laajuisesta järvestä.

## Lähteet
Saukkola (täsmennyssivu)

**Saukkola** voi tarkoittaa seuraavia:

;paikannimenä:
* Saukkola, taajama Lohjalla ent. Nummen (myöhemmin Nummi-Pusulan) kunnan alueella
* Saukkola, taajama Jyväskylässä ent. Korpilahden kunnan alueella

;sukunimenä:
* Anni Saukkola (s. 1993), suomalainen lääkäri ja sosiaalisen median vaikuttaja
* Mirva Saukkola (s. 1970), suomalainen toimittaja ja kirjailija
* Toni Saukkola (s. 1991), suomalainen urheiluselostaja.
Schwaigern

**Schwaigern** on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnan länsiosassa Stuttgartin suurkaupunkialueen reunamilla.

## Maantiede
Schwaigern sijaitsee noin 41 kilometriä Stuttgartista pohjoiseen. Etäisyys Heilbronnin keskustasta on noin kaksitoista kilometriä länteen. Noin 27-kilometrinen Lein-joki virtaa kaupungin halki lounaasta koilliseen. Lein on Neckarin sivujoki.

## Historia
Schwaigern mainitaan ensi kerran asiakirjassa vuonna 766 (Lorschin koodeksi). Varhaisin asutus syntyi nykyisen Leidensbergin alueelle. Toinen asutuskeskus syntyi 1200-luvulla ja se sai markkinaoikeudet vuonna 1486. Schwaigern oli myös kirkollisesti merkittävä, sinne rakennettiin myöhäisgoottilainen kaupunginkirkko 1514–1520. Vaikka Schwaigern vältti valtaosin kolmikymmenvuotisen sodan kauhut, 1630-luvun ruttoepidemia tappoi satoja paikkakunnan asukkaita.

Vuonna 1806 Schwaigern tuli osaksi Württembergiä. 1800- ja 1900-lukujen tulipalot tuhosivat vanhaakaupunkia. Kaupunki laajeni vanhojen muurien ulkopuolelle ja toisen maailmansodan jälkeen sitä saneerattiin ja ilme uudistui vähitellen. 1970-luvun alussa Schwaigerniin liitettiin Massenbach (varhaisin maininta vuonna 773), Stetten am Heuchelberg (1140) ja Niederhofen (1325).

Schwaigernin vanhaa arkkitehtuuria edustaa esimerkiksi Schloss Schwaigern vuodelta 1702. Linnan nykyinen ilme on suurelta osin 1800-luvulta.

## Talous ja liikenne
Schwaigernin elinkeinoja ovat muun muassa komposiittiteknologia, kuljetus, muoviteknologia ja pintakäsittelyaineet. Schwaigernissa on kolme rautatieliikennepaikkaa: Schwaigern-West, Schwaigern-Bahnhof ja Schwaigern-Ost. Ne sijaitsevat Kraichgaubahn-radan varrella. Maantieliikenteen keskeinen yhteys on Bundesstraße 293.

## Lähteet

## Aiheesta muualla
*Schwaigern, Baden-Württemberg, Saksa — Sunrise, Sunset, and Daylength
Kosmos 482

**Kosmos 482** oli neuvostoliittolainen aiottu Venus-laskeutujaluotain. Se laukaistiin maaliskuussa vuonna 1972. Luotain epäonnistui Maan kiertoradalta siirtoradalle siirtymisen vaiheessa.

Pian epäonnistumisen jälkeen osia aluksesta putosi takaisin Maahan. Sen 495-kiloinen ja noin metrin halkaisijaltaan oleva laskeutujaosio jäi kiertoradalle. Paluu Maahan tapahtui 10. toukokuuta 2025 jonnekin Tanskan ja Tulimaan väliin sijoittuvalle leveysvyöhykkeelle (± 52°). 

Koska laskeutuja oli suunniteltu Venukseen laskeutumista varten se todennäköisesti selviytyi paluusta.

## Lähteet
Tommi Vaiho

**Tommi Vaiho** (s. 13. syyskuuta 1988 Tukholma, Ruotsi) on ruotsinsuomalainen jalkapalloilija, joka pelaa maalivahtina. Hän on lajin Ruotsin-mestari vuodelta 2019 Djurgården IF:n joukkueesta ja on kertonut julkisuudessa, että olisi valmis edustamaan Suomea, jos hänet kutsuttaisiin maajoukkueeseen. Djurgården IF:n kannattajat valitsivat Vaihon joukkueen vuoden pelaajaksi mestaruusvuonna 2019. Vaiholla on myös Ruotsin cupin voitto vuodelta 2018. Hän on pelannut kaksi nuorten maaottelua Ruotsin joukkueessa.

Jalkapallon pelaamisen Vaiho aloitti noin 6-vuotiaana Djurgården-Kistan joukkueessa. Häntä on luonnehdittu tyypillseksi myöhäisiässä huipulle päässeeksi pelaajaksi. Kesti pitkään ennen kuin hän sai ykkösmaalivahdin paikan Ruotsin pääsarjassa Allsvenskanissa.

Vaiho on Ruotsin kansalainen, mutta hänen juurensa ovat Suomessa. Hänen äitinsä Tuula on kotoisin Oulusta, isä Jouni Porista. Vaiho puhuu sujuvaa suomea. Lapsilleen Freijalle ja Ludvigille hän puhuu suomea, samoin kuin omille vanhemmilleen.

## Lähteet
SN-22

**SN-22** on kemiallinen yhdiste, joka toimii kohtalaisen selektiivisenä agonistina 5-HT2-serotoniinireseptoriperheessä. Sen Ki-arvo 5-HT2-alatyypeissä on 19 nM ja 5-HT1A-reseptoreissa 514 nM. Tunnetaan monia samankaltaisia ​​johdannaisia, joista useimmat ovat ligandeja 5-HT1A-, 5-HT6- tai dopamiini D2 -reseptoreille tai niillä on SSRI-aktiivisuutta.

## Katso myös
* MPTP, voimakas neurotoksiini

## Lähteet
Marjut Johansson

**Anne Marjut Johansson** (s. 24. heinäkuuta 1958 Karhula) on suomalainen kielitieteilijä ja Ranskan kielen  professori.

Marjut Johansson syntyi Pertti Johanssonin ja Anneli Pulkkisen perheeseen. Hän avioitui 1978 mittauspäällikkö Aimo Avikaisen kanssa. Johansson tuli ylioppilaaksi Vesivallin lukiosta 1978 ja valmistui Turun yliopistosta filosofian kandidaatiksi 1985 ja lisensiaatiksi 1997 ja väitteli siellä filosofian tohtoriksi 2000. Hän suoritti myös Maîtrise ès Let-tres Modernes -tutkinnon Provencessa Ranskassa 1984. 

Johansson oli Tampereen yliopiston Ranskan kielen päätoiminen tuntiopettaja ja vt. lehtori  1985–1995, ranskan kääntämisen lehtori Turun yliopistossa 1996–2002 ja tutkija Turun yliopiston ja Åbo Akademin kielten tutkijakoulussa 1997, valtakunnallisessa kielten tutkijakoulu Langnetissa 1998–1999 ja Turun yliopistossa 1999. Ranskan kielen ma. professori Turun yliopistossa hän oli 2001–2002 ja on ollut sitten vakinainen professori. Suomen Akatemian varttuneena tutkijana hän toimi 2009–2010. Turun yliopistossa Johansson valittiin Vuoden opettajaksi 2006. Hän on tehnyt useita opinto- ja tutkimusmatkoja Ranskaan ja Belgiaan. Kielentutkijana hän on paneutunut pragmatiikan, sosiolingvistiikan ja kielenoppimisen kysymyksiin.

## Lähteet
Meeri Hentilä

**Meeri Hentilä** (s. 1983 Oulu) on suomalainen graafinen suunnittelija ja kuvittaja. Mimmu Tihisen kirjoittama ja Hentilän kuvittama selkokirja *Kalevin kesätarina* (Otava, 2021) oli ehdolla Runeberg Junior -palkinnon saajaksi 2022.

Hentilä on opiskellut graafista suunnittelua Lapin yliopistossa, minkä lisäksi hän on suorittanut taideopintoja Pécsi Tudomanyegyetemissa Unkarissa sekä Kingston Collegessa Englannissa. Hänen kuvituksiaan on julkaistu kirjoissa ja lehdissä sekä yliopistojen verkkomateriaaleissa.

## Lähteet

## Aiheesta muualla
* Meeri Hentilän kotisivu
Everywhere

**Everwhere** on tuleva massiivinen monen pelaajan verkkopeli ja pelialusta, jota kehittää Build a Rocket Boy. Pelissä on tarkoitus olla integroitu pelinluontijärjestelmä.

Alustan ensimmäinen peli on *[[MindsEye]]*-toimintaseikkailu, jonka oli alunperin tarkoitus olla pelattavissa vain Everywheren kautta, mutta se julkaistaankin myös itsenäisenä pelinä.

## Lähteet
* 
* 

### Viitteet
Lenasiili

**Lenasiili** (C13H18N2O2) on urasiilijohdannaisiin kuuluva heterosyklinen orgaaninen yhdiste. Yhdistettä käytetään maataloudessa rikkaruohomyrkkynä.

## Ominaisuudet, valmistus ja käyttö
Huoneenlämpötilassa lenasiili on väritöntä tai ruskehtavaa kiteistä ainetta. Yhdiste liukenee vain vähäisessä määrin veteen, mutta liukenee esimerkiksi asetoniin, etyyliasetaattiin, tolueeniin tai ksyleeniin. Lenasiilin herbisidiset ominaisuudet perustuvat siihen, että se estää kasvien fotosynteesin vaikuttamalla fotosysteemi II:n toimintaan.

Lenasiiliä valmistetaan sykloheksyyliurean ja etyyli-2-oksosyklopentaanikarboksylaatin väisellä reaktiolla vahvasti happamissa oloissa.
:

Lenasiiliä käytetään rikkaruohojen torjuntaan torjuntaan sokerijuurikas-, sokeriruoko-, mansikka-, ja koristekasviviljelmillä. Aine on hyväksytty käytettäväksi Euroopan unionin alueella.

## Lähteet
Antin Automuseo

**Antin Automuseo** on vuonna 2001 perustettu Asikkalan Vesivehmaalla sijaitseva automuseo.

## Tilaisuuksia
*Borgward-seura, 2021
*Classic Motorshow, 2009, 2010, 2011
*Classic Vesijärvi, 2012 
*Gruppo Fiat Finlandia, 2016
*Salpausselän Mopoharrastajat, 2018
*Veteraanikuorma-autoseura, 2007, 2015

## Lähteet
Rose Anne Kenny

**Rose Anne Kenny** on irlantilainen lääketieteen professori ja tietokirjailija.

Kenny syntyi Kanadassa irlantilaisille vanhemmille. Hän suoritti alemman korkeakoulututkinnon lääketieteestä Galwayn yliopistossa, josta hän jatkoi Lontoon Imperial Collegeen. Valmistuttuaan hän toimi yli vuosikymmenen professorina Newcastlen yliopistossa, kunnes siirtyi Trinity Collegen gerontologian laitoksen johtajaksi vuonna 2005. Toimiessaan lääkärinä Lontoossa Kenny kehitti kallistuskokeen, jota hyödynnetään sydänperäisten tajunnanmenetysten ja kaatumisten diagnosoinnissa. Trinity Collegessa hän toimii päätutkijana aloittamassaan Irlannin suurimmassa ikääntymistä käsittelevässä pitkäaikaistutkimuksessa, joka tunnetaan lyhenteellä Tilda (*the Irish Longitudinal Study on Ageing*). Hänet valittiin Royal Irish Academyn jäseneksi vuonna 2014. Vuonna 2023 hänet nimitettiin ensimmäisenä naisena Trinity Collegen lääketieteen Regius-professoriksi.

Kennylle myönnettiin Irish Gerontogical Society -tiedeyhdistyksen mitali vuonna 2017 ansioistaan Tilda-pitkäaikaistutkimuksessa. Hän toimi Irish Gerontological Societyn puheenjohtajana vuosina 2020–2023. 

Kennyn teos *Age Proof: the New Science of Living a Longer and Healthier Life* oli ehdolla Royal Societyn tiedekirjapalkinnon saajaksi vuonna 2022. 

## Lähteet
Uno Piir

**Uno Piir** (3. marraskuuta 1929 Tallinna – 4. toukokuuta 2025) oli virolainen jalkapallovalmentaja ja entinen jalkapalloilija, joka toimi muun muassa Viron jalkapallomaajoukkueen päävalmentajana.

## Ura
Neuvostoliiton aikana Piir oli voittamassa Viron neuvostotasavallan jalkapallomestaruutta vuosina 1949, 1950 ja 1955. Piir valmensi pitkään Norma Tallinnan joukkuetta, ja vuonna 1990 hän toimi Suomen II Divisioonassa pelanneen Valkeakosken Koskenpoikien päävalmentajana. Vuosina 1992–1993 Piir toimi maan uudelleenitsenäistymisen jälkeen ensimmäisenä Viron jalkapallomaajoukkueen päävalmentajana.

## Lähteet
Den blomstertid nu kommer

**Den blomstertid nu kommer** on vuonna 2018 ensi-iltansa saanut ruotsalainen elokuva.

Levittäjä on SF Studios.

## Näyttelijät

## Lähteet

## Aiheesta muualla
* 
* Elonet
* ‘The Unthinkable’ (‘Den blomstertid nu kommer’): Film Review - Hollywood Reporter
Neuenstadt am Kocher

**Neuenstadt am Kocher** on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnassa ja kuuluu Stuttgartin suurkaupunkialueeseen.

## Maantiede
Neuenstadt am Kocher sijaitsee noin 52 kilometriä Stuttgartista pohjoiseen. Etäisyys Heilbronnin keskustasta on noin kolmetoista kilometriä koilliseen. Noin 182-kilometrinen Kocher virtaa kaupungin halki idästä länteen. Kocher on Neckarin sivujoki.

## Historia
Neuenstadtin edeltäjä oli Helmbund, josta on ensimmäinen maininta vuodelta 797. Helmbund siirrettiin kilometrin päässä sijaitsevalle korkeammalle paikalle noin vuonna 1300. Syynä olivat todennäköisesti toistuvat tulvat. Uusi kaupunki sai nimekseen Neue Stadt, josta kehittyi Neuenstadt. Kolmikymmenvuotisen sodan aikana kulkutaudit vaivasivat Neuenstadtia. Toisessa maailmansodassa 8. ja 9. huhtikuuta 1945 noin neljä viidesosaa kaupungin keskustasta tuhottiin ja seuraavan vuosikymmenen aikana se jälleenrakennettiin. Vuosina 1972 ja 1973 Neuenstadtiin liitettiin Bürg, Cleversulzbach, Kochertürn ja Stein a. K.

Neuenstadtin vanhaa arkkitehtuuria edustaa esimerkiksi linna Schloss Neuenstadt 1500-luvulta.

## Talous ja liikenne
Neuenstadtin suuria yrityksiä ovat muun muassa Theo Förch GmbH & Co. KG (työpaja-, kokoonpano- ja kiinnitystarvikkeet) ja A. Landerer GmbH & Co. KG (paperitarvikkeiden jalostus). Lähin moottoritie on Bundesautobahn 81, joka kulkee aivan Neuenstadtin keskustan itäpuolitse.

## Lähteet

## Aiheesta muualla
*Neuenstadt am Kocher, Baden-Württemberg, Saksa — Sunrise, Sunset, and Daylength
Alexandre Pantoja

**Alexandre Pantoja Passidomo** (s. 16 huhtikuuta 1990) on brasilialainen vapaaottelija, joka ottelee UFC:ssä. Pantoja on entinen kärpässarjan mestari. 

## Yksityiselämä
Pantoja on naimisissa ja hänellä on kaksi lasta. Hän paljasti voitettuaan UFC:n kärpässarjan mestaruuden UFC 290-tapahtumassa, että hänen isänsä oli hylännyt perheensä, jättäen hänen äitinsä kasvattamaan hänet ja hänen kaksi veljeään yksin, ja (katsoen kameraan) kysyi isältään, onko tämä nyt ylpeä hänestä.

## Vapaaottelu-ura
Pantoja aloitti ammattilaisuransa vuonna 2007. Pantoja debytoi UFC:ssä vuonna 2017. Tällöin hän voitti Eric Sheltonin pisteillä kolmen erän jälkeen. 

Vuonna 2023 Pantoja otteli kärpässarjan mestaruudesta hallitsevaa mestaria Brandon Morenoa vastaan. Pantoja voitti Morenon pisteillä viiden erän jälkeen. Myöhemmin samana vuonna Pantoja puolusti mestaruusvyötään ensimmäistä kertaa. Vastassa oli yhdysvaltalainen Brandon Royval. Pantoja voitti jälleen pisteillä viiden erän jälkeen. 

Toinen mestaruuden puolustus tapahtui seuraavana vuonna, kun Pantoja kohtasi australialaisen Stephen Ercegin. Pantoja voitti Ercegin pisteillä viiden erän jälkeen. Puolen vuoden jälkeen Pantoja puolusti mestaruutta kolmannen kerran. Vastaan asettui japanilainen Kai Asakura, jolle ottelu oli hänen UFC-uransa ensimmäinen. Pantoja voitti Asakuran luovutuksella toisessa erässä. Pantoja puolusti mestaruuttaan neljännen kerran heinäkuussa vuonna 2025. Vastassa oli uusi-seelantilainen Kai Kara-France. Pantoja voitti ottelun kolmannen erän luovutuksella.
## Ammattilaisottelut

### Näytösottelut

## Lähteet

# https://www.ufc.com/athlete/alexandre-pantoja
# http://ufcstats.com/fighter-details/a0f0004aadf10b71
#https://www.espn.com/mma/fighter/bio/_/id/2560746/alexandre-pantoja
Hanno Eskola

**Hanno Vilho Johannes Eskola** (s. 18. helmikuuta 1953 Tampere) on suomalainen teatteriohjaaja, käsikirjoittaja ja näyttelijä.

## Ura
Hanno Eskola syntyi koneenhoitaja Esko Eskolan ja konttoristi Marjatta Hartosen perheeseen. Eskola opiskeli Teatterikorkeakoulussa 1982–1986. Uransa hän aloitti ohjaajana Vaasan kaupunginteatterissa 1986–1987 ja jatkoi Helsingin Ylioppilasteatterissa 1987–1988. Sen jälkeen hän on toiminut vapaana taiteilijana.

Eskolan ohjauksia ovat muun muassa *[[Macbeth]]* (Oulun kaupunginteatteri, 1985), *Myrsky* (Teatteri Pieni Suomi, 1987), *Neiti Julie* (Tampereen Työväen Teatteri, 1997) ja *Olviretki.Nyt.* (Teatteri Jurkka, 2020). Hänen rooleistaan mainittakoon Porfiri (*Rikos ja rangaistus*, Teatteri Telakka, 2003). Eskola on Teatteri Telakan perustajajäsen.

Eskolan käsikirjoituksia ovat esimerkiksi *Levoton lapsuus* (Turun kaupunginteatteri, 1989), *Dolce far niente* (Teatteri Telakka, 2002), *Tampere 1905* (Teatteri Telakka, 2006) ja *Pumpulitaivas* (Tampereen Teatteri, 2008).

Hanno Eskolalla oli sivutehtävä lääketieteen opettajana Auli Mantilan ohjaamassa kokoillan elokuvassa *[[Pelon maantiede]]* vuonna 1999.

Näyttelijä Iida Kuningas on Hanno Eskolan tytär.

## Lähteet
*

### Viitteet
Oulun kehätie

**Oulun kehätie** on Oulun kaupungin keskeisellä kaupunkialueella kulkeva kehätie, joka koostuu kahdesta yhdystiestä, Poikkimaantiestä ja Raitotiestä. Kehätien merkitys Oulun liikenteelle on merkittävä, sen yhdistäessä useita kaupungin sisääntuloväyliä. Raitotie yhdistää Haukiputaantien, Pohjantien Ritaharjun kohdalta, Alakyläntien ja Kuusamontien Vaalantielle. Poikkimaantie yhdistää Oritkarin satama-alueelta alkaen Limingantien, Pohjantien Hiirosen kohdalta, Kainuuntien ja Kajaanintien Vaalantielle.

Kehätie muodostui lopullisesti 10. syyskuuta 2018, kun Raitotien jatko Ruskosta Hiukkavaaran kautta Vaalantielle valmistui. Aiemmin vuonna 2016 valmistui Poikkimaantiensilta, joka yhdisti tien Oulujoen yli Kajaanintieltä Vaalantielle. Jatkosta tuli alhaaltapäin laskettuna Oulujoen viides henkilöautoliikenteen silta.

Raitotie ja osa Poikkimaantiestä on kaksikaistaista (1+1) tietä. Poikkimaantie on osin nelikaistainen (2+2) Pohjantien (vt. 4) Hiirosen rampista lähelle sataman portteja. 

## Lähteet
Suomen ensimmäisen pyhäkoulun muistokivi

**Suomen ensimmäisen pyhäkoulun muistokivi** on Nurmijärven Nummenpäässä Eskolan talon maalla sijaitseva muistomerkki. Muistomerkki on muurattu nupukivistä. Punagraniittia olevassa laatassa on teksti:
:”Tällä paikalla pastori J. Fr. Bergh laski perustuksen Suomen pyhäkoululle huhtikuun 15. päivänä 1832.”

## Katso myös
* Johan Fredrik Bergh
* Pyhäkoulu
* Pyhäkoulun muistomerkki

## Lähteet
*Muistolaatta Suomen ensimmäisen pyhäkoulun muistokiveen Nurmijärvellä – tästä on kysymys; Nurmijärven uutiset 10.4.2025
Atom (SoC)

**Atom** on älypuhelimille ja tablet-tietokoneille suunniteltu järjestelmäpiirialusta (SoC), jonka Intel lanseerasi vuonna 2012. Se on jatkoa Intelin ja Googlen 13. syyskuuta 2011 ilmoittamalle kumppanuudelle, jonka tavoitteena on tukea Android-käyttöjärjestelmää Intelin x86-prosessoreissa. Tämä tuotesarja kilpailee olemassa olevien älypuhelin- ja tablettimarkkinoille kehitettyjen SoC-piirien kanssa, joita ovat kehittäneet esimerkiksi Texas Instruments, Nvidia, Qualcomm ja Samsung. Toisin kuin nämä yritykset, jotka käyttävät alusta alkaen erittäin vähän virtaa kuluttaviin suunniteltuja ARM-pohjaisia ​​suorittimia, Intel on mukauttanut netbookien vähäiseen virrankulutukseen kehitetyn x86-pohjaisen Intel Atom -suoritinsarjan vielä pienempään virrankulutukseen. Huhtikuusta 2012 lähtien useat valmistajat ovat julkaisseet Intel Atom -pohjaisia ​​tabletteja ja puhelimia sekä käyttäneet järjestelmäpiirejä pohjana muille pienikokoisille laitteille (esim. minitietokoneille ja tikkutietokoneille). 

## Lähteet
Pirttilampi (Kuopio, Karttula)

**Pirttilampi** on Pohjois-Savossa Kuopiossa Karttulan Hatunkiven lähellä sijaitseva lampi.

## Maantietoa
Pirttilampi on 340 metriä pitkä, 340 metriä leveä, ja sen pinta-ala on 7,0 hehtaaria. Se sijaitsee kirkonkylän pohjoispuolella aivan Hirvijärven rannikkoalueella. Sen lähiympäristö on maaston loivaa painannetta, jossa lampea ympäröi avosuon alue. Lammella ei ole kartan mukaan saaria, vaikkaa sen vaikuttaa oleva matala lampi. Ilmavalokuvissa lammen vesialue on vesikasvillisuuden peitossa. Sen rantaviivan pituus on 1,3 kilometriä. Lammen kaakkoisrannassa on yksinäinen rakennus, jonne tulee metsäpolku Hatunkiven suunnalta.

## Vesistösuhteet
Pirttilampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Lampeen ei ole johdettu ojia ja sen 350 metriä pitkä laskuoja laskee Hirvijärveen Ravisaaren ja Haapasaaren suojaan. Lammen vedenpinnan korkeus on 102,1 metriä mpy., joten laskuojan pudotus on 0,2 metriä.

## Lähteet
Valkeinen (Kuopio, Karttula)

**Valkeinen** on Pohjois-Savossa Kuopiossa Karttulan Viinamäellä sijaitseva lampi.

## Maantietoa
Valkeinen on 460 metriä pitkä, 200 metriä leveä, ja sen pinta-ala on 5,6 hehtaaria. Se sijaitsee taajama-alueen itäpuolella kahden peltopalstan välissä. Lammella on kartan mukaan yksi saari, joka sijaitsee lammen puolivälin matalikolla. Lampi on luodattu ja siitä on julkaistu syvyyskartat. Lampi on matala, vaikka sen pohjois- ja eteläpäässä on syvempää. Pohjoispäässä on yli 1,5 metriä syvää, mutta eteläosassa on 6,3-metrinen syvänne. Valkeisen rantaviivan pituus on 1,4 kilometriä. Se on enimäkseen metsämaata tai suomaata. lampi on autio, vaikka sen pohjoispuolella kohtaavat seututie 551 ja yhdystie 16133.

## Vesistösuhteet
Valkeinen sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Sillä on pohjoisrannasta alkava laskuoja, joka laskee puolen kilometrin jälkeen Ylä-Muuraiseen. Lammen vedenpinnan korkeus on 102,3 metriä mpy., joten laskuojalle tulee pudotusta 1,0 metriöä.

## Lähteet
Hepolampi (Kuopio, Karttula)

**Hepolampi** on Pohjois-Savossa Kuopiossa Karttulan Välisalmella sijaitseva lampi.

## Maantietoa
Hepolampi on 510 metriä pitkä, 290 metriä leveä, ja sen pinta-ala on 6,8 hehtaaria. Sillä on kaakkoon työntyvä 350 metriä pitkä lahti ja se sijaitsee laajan Muuraismäen eteläisen rinteen alla. Lammella on kartan mukaan yksi noin 70 metriä pitkä saari, jolla ei ole karttanimeä. Lampi on luodattu ja siitä on julkaistu syvyyskartat. Sen syvänne sijaitsee saaren itäpuolella ja siinä in 11,5 metriä syvää. Lammen rantaviivan pituus on 1,6 kilometriä ja se on metsämaata, joka on paikoitellen soistunutta. Seututie 551 seuraa lahden rantaa tiiviisti ja tästä huolimatta lammen pohjoisrannassa on vain yksi rakennus.

## Vesistösuhteet
Hepolampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Lammen vedenpinnan korkeus on 107,6 metriä mpy.

## Lähteet
Kynänlampi

**Kynänlampi** on Pohjois-Savossa Kuopiossa Karttulan lähellä sijaitseva lampi.

## Maantietoa
Kynänlampi on 710 metriä pitkä, 100 metriä leveä, ja sen pinta-ala on 4,2 hehtaaria. Se sijaitsee 170 metriin kohoavan Muuraismäen luoteisrinteen juurella. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen syvänne on 4,6 metriä syvä. Sen rantaviivan pituus on 1,5 kilometriä ja sen rannat ovat metsämaata. Etelärannassa on yksi rakennus ja sen länsipuolella sijaitsee entinen maatila.

## Vesistösuhteet
Kynänlampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Siihen on johdetu yksi oja ja lammen laskuoja alkaa sen lounaisrannasta. Se laskee 1,5 kilometrin päässä Ylä-Muuraiseen. Lammen vedenpinnan korkeus on 104,4 metriä mpy., joten laskuojalle kertyy pudotusta 6,3 metriä.

## Lähteet
Suojärvi (Kuopio, Karttula)

**Suojärvi** on Pohjois-Savossa Kuopiossa Karttulan Hirvijärven lähellä sijaitseva järvi.

## Maantietoa
Suojärvi on 2,0 kilometriä pitkä, 760 metriä leveä, ja sen pinta-ala on 102 hehtaaria eli 1,0 neliökilometriä. Se on muodostunut  Hirvijärven itäpuolelle kumparemoreenikon taakse jäävälle alavan maaston painanteeseen. Järvi on ilmakuvien vesikasvuston perusteella melko matala ja järven rannat ovat soistumassa sammallauttaiseksi hetteiköksi . Keskellä järveä on yksinäinen saari. Sen rantaviivan pituus on 5,3 kilometriä ja se on vahtelevasti metsämaata tai suota. Järven luoteisrantaan ylettyy Suojärvensuon turvetuotantoalue. Myös järven luoteisosassa on toimintansa vuonna 2013 lopettanut Kanavasuon tuotantoalue. Järven rannat ovat autioteikä rantaan tule tietä.

## Vedenlaatu
Suojärven vedenlaatua seurataan turvetuotannon vuoksi säännöllisesti ja siitä on paljon näytteenottoon perustuvaa tietoa, joka otetaan Suojärvenkanavan niskalta tai Kanavansuun lahdelta. Tässä ilmoitetut luvut ovat kanavan niskalta vuoden 2020 raportista. Kiintoainetta on ollut keskimäärin 3,5&nbsp;milligrammaa litrassa vettä (mg/l). Sen vesi on humuspitoista. Veden kemiallinen hapenkulutus on vaihdellut 15–35&nbsp;O2&nbsp;mg/l keskiarvolla 22&nbsp;O2&nbsp;mg/l ja vedenväri on vaihdellut 80–270&nbsp;Pt&nbsp;mg/l keskiarvolla 160&nbsp;Pt&nbsp;mg/l. Vesi on lievästi rehevöitynyttä. Veden kokonaistyppipitoisuus on vaihdellut 600–1000&nbsp;mikrogrammaa litrassa vettä (μg/l) keskiarvolla 770&nbsp;μg/l, ja kokonaisfosforipitoisuus on vaihdellut 12–28&nbsp;μg/l keskiarvolla 23&nbsp;μg/l.

## Vesistösuhteet
Suojärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Suojärven valuma-alueen pinta-ala on Suojärvenojan niskalta mitattuna 3,96 neliökilometriä  ja järvisyys 22,3&nbsp;% . Järveen on johdettu ympäröiviltä soilta kuivatusojia ja tuvetuotantoalueelta muutama kuivatusoja. Tiedossa on, että Tallusjärven alueelle sijoittuvat turvetuotannon kuivatusvedet pumpataan Suojärveen, jolloin järven todellinen valuma-alue on 5,7 neliökilometriä . Suojärven 1,1 kilometriä pitkä laskuoja Suojärvenkanava laskee Hirvijärven Kanavansuu-lahdelle. Järven vedenpinnan korkeus on 104,9 metriä mpy., joten laskuojan pudotus on 3,0 metriä.

## Historiaa
Vuoden 1973 peruskartassa on Suojärvenkanava jo kaivettu, vaikka järvellä ei vielä ole turvetuotantoa. vedenpinnan korkeus on silti noin 104,3 metriä, eli alempana kuin nykyään. Turvetuotannolle on vuoden 1990 karttaan merkitty maa-aluevaraumia ja uusien tieden linjauksia.

## Lähteet
Pirttilampi (Tervo, Karttula)

**Pirttilampi**  on Pohjois-Savossa Tervossa  Karttulan lähellä sijaitseva lampi.

## Maantietoa
Lampi on 830 metriä pitkä, 550 metriä leveä, ja sen pinta-ala on 35 hehtaaria. Lammella on kartan mukaan kaksi saarta.  Sen rantaviivan pituus on 2,9 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Lammen vedenpinnan korkeus on 105,6 metriä mpy.

## Lähteet
Takalampi (Kuopio)

**Takalampi** on Pohjois-Savossa Kuopiossa Karttula Viinamäen lähellä sijaitseva lampi.

## Maantietoa
Takalampi on 480 metriä pitkä, 170 metriä leveä, ja sen pinta-ala on 6,1 hehtaaria. Se sijaitsee aivan Karttulan taajaman itäpuolella Ahvenlammen vieressä. Lammella ei ole kartan mukaan saaria, mutta se on matala lampi. Lampi on luodattu ja siitä on julkaistu syvyyskartat. Sen syvimmässä kohdassa ilmoitetaan olevan 2,4 metriä vettä. Lammen rantaviivan pituus on 1,1 kilometriä ja se on matsämaata. Seututie 551 kulkee sen ja Ahvenlammen välistä, mutta lampi on siitä huolimatta autio.

## Vesistösuhteet
Takalampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Siihen tulee viereisestä Ahvenlammesta lyhyt oja. Takalammen laskuoja on suoraksi kaivettu oja, joka laskee Hirvijärveen. Lammen vedenpinnan korkeus on 101,7 metriä mpy., joten laskuojalle kertyy pudotusta 0,5 metriä.

## Lähteet
Ahvenlampi (Kuopio, Karttula)

**Ahvenlampi** on Pohjois-Savossa Kuopiossa Karttula Viinamäen lähellä sijaitseva lampi.

## Maantietoa
Ahvenlampi on 540 metriä pitkä, 190 metriä leveä, ja sen pinta-ala on 7,2 hehtaaria. Se sijaitsee taajaman itäpuolella yhdessä Takalammen kanssa. Sen etelä ja lounaispuolella on asutusta ja kaksi peltopalstaa. Seututie 551 kulkee pohjoisessa lampien välistä ohi. Lammella ei ole kartan mukaan saaria, vaikka se on matala. Lampi on luodattu ja siitä on julkaistu syvyyskartat. Sen syvimmässä kohdassa on 2,5 metriä. Sen rantaviivan pituus on 1,3 kilometriä ja se on pääosin metsämaata. Etelärannassa on kaksi rakennusta.

## Vesistösuhteet
Ahvenlampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Lampeen ei tule muualta ojia, ja se lyhyt laskuoja alittaa ensin seututien 551 ennen laskemistaan Takalampeen. Lammen vedenpinnan korkeus on 103 metriä mpy., joten ojalle muodostuu 1,2 metrin pudotus.

## Lähteet
Koivujärvi (järvi Tervossa)

**Koivujärvi**  on Pohjois-Savossa Tervossa  Koivujärven lähellä sijaitseva järvi. Presidentti Urho Kekkosen isä Juho Kekkonen syntyi Tervon Koivujärvellä 1873. 

## Maantietoa
Järvi on 1,1 kilometriä pitkä, 340 metriä leveä, ja sen pinta-ala on 19,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,5 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Ahvenisen–Hirvijärven alueeseen (14.771) se kuuluu. Järven vedenpinnan korkeus on #VIITTAUS! metriä mpy.

## Lähteet
Pieni Petronlampi

**Pieni Petronlampi**  on Pohjois-Savossa Kuopiossa  Petronnevan lähellä sijaitseva lampi.

## Maantietoa
Lampi on 310 metriä pitkä, 240 metriä leveä, ja sen pinta-ala on 4,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 850 metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Tallusjärven alueeseen (14.772) se kuuluu. Lammen vedenpinnan korkeus on Karttapaikan mukaan 105,5 metriä mpy.

## Lähteet
Vääräjärvi (Tervo)

**Vääräjärvi**  on Pohjois-Savossa Tervossa ja Kuopiossa Liikkasen lähellä sijaitseva järvi.

## Maantietoa
Järvi on 1,3 kilometriä pitkä, 590 metriä leveä, ja sen pinta-ala on 28 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,9 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Tallusjärven alueeseen (14.772) se kuuluu. Järven vedenpinnan korkeus on Järviwikin mukaan 108,7 metriä  ja Karttapaikan mukaan 107,5 metriä mpy.

## Lähteet
Salmi-Valkeinen

**Salmi-Valkeinen**  on Pohjois-Savossa Kuopiossa ja Tervossa Koroksen lähellä sijaitseva järvi.

## Maantietoa
Järvi on 1,7 kilometriä pitkä, 420 metriä leveä, ja sen pinta-ala on 21 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Sen rantaviivan pituus on 4,7 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Liesjärven valuma-alueeseen (14.773) se kuuluu. Järven vedenpinnan korkeus on 134,2 metriä mpy.

## Lähteet
Haukijärvi (Tervo, Talluskylä)

**Haukijärvi**  on Pohjois-Savossa Tervossa ja Kuopiossa Talluskylän lähellä sijaitseva järvi.

## Maantietoa
Haukijärvi on 2,6 kilometriä pitkä, 1,1 kilometriä leveä, ja sen pinta-ala on 154 hehtaaria eli 1,5 neliökilometriä. Järvellä on kartan mukaan yksi saari, joka on rannan lähellä sijaitseva suuri luoto. Järvi on luodattu ja siitä on julkaistu syvyyskartat. Järven tilavuudeksi on saatu 4,85&nbsp;miljoonaa&nbsp;kuutiometriä eli 0,00485&nbsp;kuutiokilometriä. Sen keskisyvyys on 3,2&nbsp;metriä ja suurin syvyys on 9,7&nbsp;metriä. Sen rantaviivan pituus on 7,9 kilometriä.

## Vesistösuhteet
Haukijärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Liesjärven valuma-alueeseen (14.773) se kuuluu. Järveen on johdettu useita ympäristön kuivatusojia, mutta siihen laskee myös joki ja puro. Yksi ojista on pienen Orislammen laskuoja ja toinen on Mustinlammesta alkava Mustinpuro. Suurin tulouoma on Honkajoki, joka alkaa Raja-Honkasesta. Honkajoen valuma-alueella on muitakin järviä, kuten esimerkiksi Pieni-Honkanen ja Iso-Raatteinen. Haukijärvi laskee Haukijokea myöten Liesjärveen. Kun järven vedenpinnan korkeus on 131,4 metriä mpy., tulee Haukijoelle pudotusta 24 metriä.

## Lähteet
Mäkijärvi (Kuopio, Niemisjärvi)

**Mäkijärvi** on Pohjois-Savossa Kuopiossa Niemisjärven lähellä sijaitseva järvi.

## Maantietoa
Mäkijärvi on 750 metriä pitkä, 530 metriä leveä, ja sen pinta-ala on 20 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 273&nbsp;000&nbsp;kuutiometriä. Sen keskisyvyys on 1,4&nbsp;metriä ja suurin syvyys on 8,5&nbsp;metriä. Sen rantaviivan pituus on 2,7 kilometriä.

## Vesistösuhteet
Mäkijärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Liesjärven valuma-alueeseen (14.773) se kuuluu. Järvi laskee Pieneen Mäkijärveen, jonka vedenpinnan korkeus on samalla tasolla kuin Mäkijärvelläkin, eli 146,6 metriä mpy.

## Lähteet
Liikkasenjärvi

**Liikkasenjärvi** on Pohjois-Savossa Kuopiossa ja Tervossa Liikkasen lähellä sijaitseva järvi.

## Maantietoa
Liikkasenjärvi on 740 metriä pitkä, 460 metriä leveä, ja sen pinta-ala on 16,1 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,1 kilometriä.

## Vesistösuhteet
Liikkasenjärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen&nbsp;(14.7) Tallusjärven valuma-alueella (14.77), jonka Liesjärven valuma-alueeseen&nbsp;(14.773) se kuuluu. Siihen laskee kaksi jokea. Pohjoisesta tulee Lupparopuro, jonka latva-alueella sijaitsevat esimerkiksi Mäkijärvi ja Riuttasjärvi. Idästä tulee Murtosjoki, joka alkaa Murtosesta. Liikkasenjärven laskujoki on Liikkasenjoki, joka laskee Liesjärveen. Järven vedenpinnan korkeus on 109,1&nbsp;metriä mpy., joten Liikasenjoen pudotukseksi tulee 1,7&nbsp;metriä.

## Lähteet
Piikalampi (Kuopio)

**Piikalampi** on Pohjois-Savossa Kuopiossa Riuttalan lähellä sijaitseva lampi.

## Maantietoa
Piikalampi on 430 metriä pitkä, 280 metriä leveä, ja sen pinta-ala on 7,7 hehtaaria. Lammella on kartan mukaan yksi saari. Lampi on luodattu ja siitä on julkaistu syvyyskartat. Sen rantaviivan pituus on 1,3 kilometriä.

## Vesistösuhteet
Piikalampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Liesjärven valuma-alueeseen (14.773) se kuuluu. Sen laskuoja laskee Murtoseen. Lammen vedenpinnan korkeus on 135,6 metriä mpy., jolloin ojan pudotukseksi tulee 1,2 metriä.

## Lähteet
Pieni Mäkijärvi (Kuopio, Riuttala)

**Pieni Mäkijärvi** on Pohjois-Savossa Kuopiossa Riuttalan lähellä sijaitseva järvi.

## Maantietoa
Pieni Mäkijärvi on 340 metriä pitkä, 110 metriä leveä, ja sen pinta-ala on 2,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen suurin syvyys on 1.9 metriä. Järven rantaviivan pituus on 750 metriä.

## Vesistösuhteet
Pieni Mäkijärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Liesjärven valuma-alueeseen (14.773) se kuuluu. Sen laskujoki on Heinäjoki, jonka nimi muuttuu alempana Lukkaropuroksi. Lukkaropuro laskee Liikkasenjärveen. Järven vedenpinnan korkeus on 146,6 metriä mpy., jolloin laskujoen pudotukseksi muodostuu 37,5 metriä.

## Lähteet
Sappilampi (Kuopio)

**Sappilampi** on Pohjois-Savossa Kuopiossa Riuttalan lähellä sijaitseva lampi.

## Maantietoa
Sappilampi on 280 metriä pitkä, 130 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.

## Vesistösuhteet
Sappilampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Liesjärven valuma-alueeseen (14.773) se kuuluu. Lampeen on johdettu pari kuivatusojaa, mutta suurin vedenvaihtuvuus aiheutuu Murtosen ja lammen välisessä salmessa tai uomassa. Lammen vedenpinnan korkeus on 134,4 metriä mpy., joka on sama kuin Murtosessa. Veden virtaukset johtuvatkin pääosin tuuleen suunnasta ja sadannasta yhdessä.

## Lähteet
Kirveslampi (Kuopio, Kumpulankylä)

**Kirveslampi** on Pohjois-Savossa Kuopiossa Kumpulankylän lähellä sijaitseva lampi.

## Maantietoa
Lampi on 480 metriä pitkä, 140 metriä leveä, ja sen pinta-ala on 4,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Saittajoen valuma-alueeseen (14.774) se kuuluu. Lammen vedenpinnan korkeus on 110,7 metriä mpy.

## Lähteet
Pieni Saittajärvi

**Pieni Saittajärvi** on Pohjois-Savossa Kuopiossa Itä-Karttulan lähellä sijaitseva järvi.

## Maantietoa
Pieni Saittajärvi on 1,3 kilometriä pitkä, 860 metriä leveä, ja sen pinta-ala on 62 hehtaaria. Se sijaitsee Tallusjärven ja Saittajärven välissä, laajassa mutta loivassa painanteessa. Matalalla järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 840&nbsp;700&nbsp;kuutiometriä, jolloin sen keskisyvyydeksi tulee noin 1,4&nbsp;metriä. Sen suurin syvyys on 2,1&nbsp;metriä ja se sijaitsee aivan järven keskivaiheilla. Järven rantaviivan pituus on 3,9 kilometriä ja se on kokonaan metsämaata. Sen rannoille on rakennettu neljä vapaa-ajan asuntoa, joista yksi on Saittamaja. Sen etelärannan ohittaa näköetäisyydeltä Karttulan ja Lamperilan välinen yhdystie 5513.

## Historiaa
Saittajoen suiston läheltä on löytynyt varhaista asbestikeramiikkaa, joka tarkoittanee kivikautista asuinpaikkaa.

## Vesistösuhteet
Pieni Saittajärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Saittajoen valuma-alueeseen (14.774) se kuuluu. Järvi on Saittajärven laskujoen Saittajoen läpivirtausjärvi. Järven valuma-alueen pinta-ala on 68,98&nbsp;neliökilometriä . Sen oma laskujoki Alajoki laskee Tallusjärven eteläosaan. Järven vedenpinnan korkeus on Karttapaikan mukaan 110,1 metriä  ja Järviwikin mukaan 109,5 metriä  mpy. Laskujoen pudotus on niiden mukaan 5,1 tai 4,5 metriä.

## Lähteet
Valkeinen (Kuopio, Syväniemi)

**Valkeinen** on Pohjois-Savossa Kuopiossa Syväniemen lähellä sijaitseva järvi.

## Maantietoa
Järvi on 1,7 kilometriä pitkä, 360 metriä leveä, ja sen pinta-ala on 26 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,7 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Saittajoen valuma-alueeseen (14.774) se kuuluu. Järven vedenpinnan korkeus on Karttapaikan mukaan 122,2 metriä mpy.

## Lähteet
Iso-Ilves (Kuopio)

**Iso-Ilves** on Pohjois-Savossa Kuopiossa Pihkainmäen lähellä sijaitseva lampi.

## Maantietoa
Iso-Ilves on 180 metriä pitkä, 130 metriä leveä, ja sen pinta-ala on 1,3 hehtaaria. Se sijaitsee Pyymäen ja Ohenmäen ylänköjen välisessä painaumassa toisen lammen, Pieni-Ilveksen, kanssa. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen suurin syvyys on yli 3 metriä. Sen rantaviivan pituus on 500 metriä ja ne ovat metsämaata. Rannat ovat autiot, mutta lampien välisellä alueella on pieni asuinalue.

## Vesistösuhteet
Iso-Ilves sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Tallusjärven valuma-alueella (14.77), jonka Saittajoen valuma-alueeseen (14.774) se kuuluu. Siihen laskee Pieni-Ilveksestä johdettu oja ja sen oma 750 metriä pitkä laskuoja laskee Vaarunjärveen. Lammen vedenpinnan korkeus on 149,5 metriä mpy. Laskuojan pudotus on siten joko 20,6 metriä.

## Lähteet
Niko Leppänen

**Niko Leppänen** (s. 16. joulukuuta 1984 Lahti) on suomalainen uransa lopettanut jalkapalloilija ja nykyinen valmentaja. Hän pelasi urallaan 57 Veikkausliiga-ottelua.  

Leppänen on lahtelaisen FC Kuusysin kasvatti. Hän pelasi Veikkausliiga-seura FC Lahdessa ensimmäisen kerran 2003 ja vakiinnutti paikkansa joukkueessa seuraavien kausien aikana. Leppänen aloitti joukkueessa laitapuolustajana, mutta myöhemmin hänen pelipaikakseen vakiintui keskikentän pohjan puolustava rooli. Vuonna 2006 Leppänen solmi FC Lahden kanssa kaksivuotisen jatkosopimuksen, mutta hänet erotettiin vuonna 2007 seurasta kurinpidollisista syistä, jolloin hän siirtyi Ykkösessä pelaavaan JJK:hon. Leppäsen pelaajauran viimeinen seura oli Jämsänkosken Ilves, jossa hän lopetti uransa kauden 2012 jälkeen. Hän edusti urallaan myös Äänekosken Huimaa, FC Blackbirdia ja FC Vaajakoskea.

Pelaajauransa jälkeen Leppänen on toiminut valmentajana. Hän on ollut FC Espoon päävalmentaja sekä valmentanut PPJ:n junioreita ja ollut mukana myös seuran edustusjoukkueen valmennusryhmässä. Kaudeksi 2025 hän siirtyi Kakkosessa pelaavan Kiffenin päävalmentajaksi.

## Lähteet
FA Cupin loppuottelu 2024

**FA Cupin loppuottelu 2024** (sponsorisyistä johtuen myös **Emirates FA Cup**) oli maailman vanhimman jalkapalloturnauksen, FA Cupin historian 143. loppuottelu. Ottelussa kohtasivat Manchester City ja Manchester United. United voitti ottelun maalein 1-2 ja saavutti seurahistoriansa 13. FA Cupin.

Ottelussa kohtasivat samat joukkueet kuin edellisvuonna, jolloin Manchester City voitti maalein 2-1.

Manchester United sai voitollaan paikan Eurooppa-liigan liigavaiheeseen kaudelle 2024–2025. 

## Tie loppuotteluun

Molemmat joukkueet aloittivat FA Cupin vasta 3. kierroksella, niin kuin Valioliigajoukkueet tavallisesti.

### Manchester City

Manchester City aloitti turnauksen vakuuttavalla 5-0 voitolla Huddersfied Townista. Seuraavalla kierroksella se kohtasi vieraskentällä Tottenham Hotspurin ja voitti ottelun 0-1. Neljännesvälierissä Manchester City jatkoi voittoputkeaan voittamalla Luton Townin maalein 2-6. Puolivälierissä vastaan tuli Newcastle United, jonka City voitti kotikentällä 2-0. Välierissä joukkue kohtasi Chelsean, jonka se voitti 1-0.

### Manchester United

3. kierroksella Manchester United kaatoi Wigan Athleticin vieraskentällä 0-2. Seuraavalla kierroksella vastaan tuli Newport County 3. korkeimmalta sarjatasolta, Ykkösliigasta, jonka United voitti 2-4. Viidenellä kierroksella United voitti Nottingham Forestin vieraissa 0-1. Ensimmäinen kotiottelu päättyi 4-3 voittoon verivihollisesta Liverpoolista. Välierissä joukkue voitti Coventry Cityn 3-4.

## Ottelu

Ottelu alkoi 15:00 paikallista aikaa. Stadionilla oli katsojia n. 84 814. Ottelun tuomarina toimi englantilainen Andrew Madley. Manchester City voitti ottelun maalidottoman (xG), pallonhalinnan ja laukaukset maalia kohti, ja jo ennen ottelua Manchester Unitedia pidettiin suurena altavastajaana hallitsevaa Valioliigan mestaria vastaan. Manchester United hallitsi ottelun avauspuoliskoa ja johti jo 0-2 toiselle puoliajalle mentäessä Alejandro Garnachon ja Kobbie Mainoon maaleilla. Jérémy Doku teki Cityn kavennuksen 87. minuutilla.

## Lähteet

## Aiheesta muualla

* Virallinen sivusto
Avril Bardoni

**Avril Bardoni** (1936–2017) oli kielenkääntäjä.

Bardoni käänsi muiden muassa Leonardo Sciascian, Susanna Tamaron ja Romana Petrin kirjallisuutta erityisesti italian kielestä. Hänelle myönnettiin vuonna 1986 John Florio -palkinto Sciascian teoksen *[[Il mare colore del vino]]* englanninkielisestä käännöksestä *The Wine-Dark Sea*. Bardoni käänsi myös oopperoiden librettoja. Hänen englanniksi kääntämiensä oopperoiden joukossa on Giuseppe Verdin *[[Otello (Verdi)|Otello]]*.

## Lähteet
Jere Riissanen

**Jere Riissanen** (18. kesäkuuta 2005) on suomalainen jalkapalloilija, joka edustaa Ykkösessä pelaavaa FC Jazzia lainapelaajana Veikkausliigaseura Tampereen Ilveksestä.

Riissanen debytoi Veikkausliigassa kasvattajaseurassaan Ilveksessä kaudella 2022. Kaudeksi 2025 hänet lainattiin FC Jazziin.

## Lähteet
Kvänum

**Kvänum** on taajama Varan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1&nbsp;330 asukasta vuoden 2023 lopussa.

## Lähteet

## Aiheesta muualla
Baba Haruna

**Baba Haruna** on ghanalainen jalkapalloilija, joka edustaa Ykkösessä pelaavaa FC Jazzia.

## Ura
Haruna pelasi yhden Veikkausliiga ottelun FC Hongassa kaudella 2023. Alunperin hänen piti liittyä norjalaiseen IK Startiin.

Kaudeksi 2024 hän siirtyi Ykkösliigaseura SalPaan yksivuotisella sopimuksella, johon sisältyi optio. Hänet lainattiin kuitenkin Tampere Unitediin Kakkoseen.

Kaudelle 2025 Haruna siirtyi Ykkösessä pelaavaan FC Jazziin.

## Lähteet
Usman Suleman

**Hussein Usman Suleman** (11. kesäkuuta 2002) on ghanalainen jalkapalloilija, joka edustaa Ykkösessä pelaavaa FC Jazzia.

Suleman pelasi kaudella 2023 Veikkausliigassa 10 peliä IFK Mariehamnin paidassa. Jazziin hän siirtyi kaudeksi 2025, mutta polvivamman takia Sulemanin kausi jäi vain harjoitusotteluihin.

## Lähteet
Nycticebus javanicus

**Nycticebus javanicus** on lorien heimoon kuuluva puoliapina. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

Tämä laji esiintyy Jaavalla, Indonesiassa, Bantenista, läntisimmästä provinssista, Keski-Jaavaan ulottuvalla alueella. Sitä on tavattu sekä alangoilla että ylängöillä sijaitsevissa sademetsissä, bambumetsissä, mangrovemetsissä ja plantaaseilla. Sitä on luultavasti esiintynyt aiemmin koko saarella.

*Nycticebus javanicus* painaa noin kilon. Sen turkissa on kermanvaalealla pohjalla huomiotaherättävä tumma kuvio: silmien ympärillä renkaat, jotka jatkuvat otsan valkean salmiakkkikuvion ympäri päälaelle, siitä niskaan ja edelleen selkärankaa pitkin yläselkään.

Tämä laji on öisin aktiivinen, puissa elävä puoliapina. Se tarvitsee puita, köynnöksiä ja liaaneja liikkumistapansa vuoksi, vaikka se voi ylittää lyhyitä avoimia alueita maassa. Se syö pääasiassa puiden nesteitä ja kukintoja sekä ja hyönteisiä, ja jonkun verran hedelmiä.

Laji nukkuu joskus yksin, mutta yleisemmin kahden tai kolmen, joskus jopa kuuden yksilön ryhmissä 2–30 metrin pituisessa kasvillisuudessa. Sitä tavataan usein bambu- tai oksatiheiköissä, mutta ei puunkoloissa. Laji on myrkyllinen, sen myrkky tehoaa muihin lorilajeihin sekä ulkoloisiin ja voi aiheuttaa anafylaktisen shokin tai kuoleman ihmisillä.

## Lähteet
Leo Kyllönen

**Leo Kyllönen** on suomalainen jalkapalloilija, joka edustaa Ykkösessä pelaavaa FC Jazzia. Kyllönen on aiemmin pelannut Veikkausliigaa Tampereen Ilveksessä 14 ottelun verran. Kauden 2024 hän pelasi Ykkösliigaa KTP:ssa.

## Lähteet